**U G O V O R**

**O POVJERAVANJU OBAVLJANJA KOMUNALNIH DJELATNOSTI I KORIŠĆENJU KOMUNALNE INFRASTRUKTURE I DRUGIH SREDSTAVA**

**U SVOJINI GLAVNOG GRADA**

**PREDMET UGOVORA I NOSIOCI**

**Član 1**

Predmet Ugovora je povjeravanje obavljanja komunalnih djelatnosti organizovanih na teritoriji Glavnog grada i korišćenja komunalne infrastrukture i drugih sredstava u svojini Glavnog grada, koje djelatnosti sada obavlja Vršilac, a radi kojeg obavljanja je i osnovan Odlukom Skupštine Glavnog grada Podgorice br. 01-030/06-9979 od 27. decembra 2006. godine.

**Član 2**

Naručilac povjerava Vršiocu poslove tekućeg održavanja opštinskih i nekategorisanih putnih pravaca na teritoriji Glavnog grada Podgorica, i to:

- asfaltiranje puteva,

- održavanje ulica, bulevara, drumova i drugih puteva za vozila i pješake,

- površinske radove na ulicama, putevima, mostovima ili tunelima,

- obnavljanje postojećih i izrada novih trotoarskih površina,

- bojenje i obilježavanje oznaka na putevima ( horizontalna signalizacija ),

- postavljanje saobraćajnih znakova i ostale putne opreme (vertikalna signalizacija),

- ugradnja i održavanje ukrasno zaštitnih stubića i usporivača brzine kretanja motornih vozila,

- održavanje sportskih objekata na otvorenom.

**VRIJEME TRAJANJA UGOVORA**

**Član 3**

Obavljanje povjerenih komunalnih djelatnosti po ovom Ugovoru utvrđuje se na period od šest godina od dana zaključivanja Ugovora.

**POTREBAN KADAR I OPREMA ZA VRŠENJE POVJERENIH KOMUNALNIH DJELATNOSTI**

**Član 4**

Vršilac će povjerenu djelatnost obavljati sa postojećim kadrom, odnosno brojem izvršilaca i kvalifikacionom strukturom utvrđenom važećim Pravilnikom o unutrašnjoj organizaciji i sistematizaciji radnih mjesta, a koji je sastavni dio Ugovora.

Pregled radne snage i kvalifikaciona struktura dati su u Prilogu 1, ovog Ugovora.

Vršilac će povjerenu djelatnost obavljati sa postojećom opremom, koja je definisana u Prilogu 2 - Oprema potrebna za obavljanje povjerene djelatnosti.

Vršilac će sve promjene u kadrovskoj strukturi i opremi vršiti u skladu sa svojim aktima, o čemu će blagovremeno obavjestiti Naručioca.

**KOMUNALNA INFRASTRUKTURA KOJA SE DAJE NA KORIŠĆENJE**

**Član 5**

Vršilac će povjerenu djelatnost obavljati sa postojećom komunalnom infrastrukturom, odnosno imovinom koja je u svojini Naručioca, a koju koristi Vršilac. Podaci o imovini koja je u svojini Naručioca, a koju koristi Vršilac pri obavljanju svoje djelatnosti, čine sastavni dio Ugovora,

Prilog 3 - Podaci o nepokretnoj imovini koju koristi “Putevi” d.o.o. Podgorica.

Vršilac se obavezuje da u roku od 12 mjeseci od dana zaključivanja ovog Ugovora, izvrši konačni i potpuni popis i identifikaciju postojeće komunalne infrastrukture, odnosno imovine koja je u svojini Naručioca, a koju koristi Vršilac, nakon čega će Naručilac pokrenuti postupak uknjižbe iste u evidenciju nepokretnosti i posebnom odlukom dodijeliti je na korišćenje Vršiocu.

**USLOVI I NAČIN KORIŠĆENJA KOMUNALNE INFRASTRUKTURE**

**Član 6**

Uslovi i način korišćenja komunalne infrastrukture su definisani Odlukom o opštinskim i nekategorisanim putevima na teritoriji Glavnog grada Podgorice („Sl. list CG - opštinski propisi “, broj 11/09, 40/15, 34/16).

**CIJENE ZA PRUŽANJE POVJERENE KOMUNALNE DJELATNOSTI**

**Član 7**

Naručilac i Vršilac su saglasni da će se pružanje povjerenih komunalnih djelatnosti vršiti po važećim cijenama, a da će se iste mijenjati saglasno propisanoj proceduri i po utvrđenim kriterijumima za formiranje tih cijena. Prilog 4 - Važeće cijene za povjerene komunalne djelatnosti.

Naručilac i Vršilac su saglasni da Vršilac u propisanom zakonskom roku dostavi svoje predloge cijena povjerenih komunalnih djelatnosti, na osnovu zakonom predviđenih elemenata za formiranje cijene komunalnih usluga, nadležnom organu Glavnog grada, kao i zahtjev za davanje saglasnosti Skupštini Glavnog grada.

**PRAVA I OBAVEZE UGOVORNIH STRANA**

**Član 8**

Naručilac se obavezuje da Vršiocu obezbijedi materijalne i tehničke uslove za obavljanje i razvoj povjerene komunalne djelatnosti.

Naručilac ima pravo da vrši nadzor nad radom Vršioca i prati ostvarivanje javnog interesa, pod uslovima i na način definisan Zakonom o komunalnim djelatnostima i svojim propisima.

Naručilac je obavezan da obezbijedi operativnu samostalnost Vršioca u okviru utvrđene poslovne politike i ciljeva razvoja.

Vršilac se obavezuje da povjerenu komunalnu djelatnost vrši na način i po uslovima organizovanja i obavljanja, kako je propisano članom 23 Odluke o opštinskim i nekategorisanim putevima na teritoriji Glavnog grada Podgorice („Sl. list CG - opštinski propisi “, broj 11/09, 40/15, 34/16).

Vršilac se obavezuje da organizuje poslovanje koje obezbjeđuje: trajno i neprekidno pružanje usluga, uz odgovarajući obim i kvalitet; razvoj i poboljšanje kvaliteta usluga; zaštitu; sigurnost i funkcionalnost objekata, opreme i uređaja za pružanje usluga i zaštitu životne sredine.

**NAČIN DOSTIZANJA PROPISANOG KVALITETA I EFIKASNOSTI OBAVLJANJA**

**KOMUNALNIH DJELATNOSTI**

**Član 9**

Naručilac i Vršilac su saglasni da su elementi iz ovog člana Ugovora definisani Odlukom o opštinskim i nekategorisanim putevima na teritoriji Glavnog grada Podgorice (član 6 ovog Ugovora), kao i važećim zakonskim i podzakonskim propisima.

**NAČIN PRIPREME I DOSTAVLJANJA GODIŠNJEG PROGRAMA I IZVJEŠTAJA**

**O OBAVLJANJU KOMUNALNIH DJELATNOSTI**

**Član 10**

Vršilac se obavezuje da najkasnije do kraja tekuće godine dostavi predlog programa rada za narednu godinu organima upravljanja Vršioca, koji su dužni da isti usvoje i dostave nadležnom organu Glavnog grada radi dobijanja saglasnosti u skladu sa zakonskim propisima.

Vršilac se obavezuje da najkasnije do kraja marta tekuće godine sačini Izvještaj o radu za prethodnu godinu i isti dostavi organima upravljanja Vršioca, koji daje mišljenje na isti i dostavljaju nadležnom organu Glavnog grada na usvajanje.

**RAZLOZI ZA RASKID UGOVORA PRIJE ISTEKA ROKA NA KOJI JE ZAKLJUČEN SA OBAVEZAMA VRŠIOCA KOMUNALNIH DJELATNOSTI U SLUČAJU RASKIDA**

**Član 11**

Ugovorene strane su saglasne da se ovaj Ugovor može raskinuti iz razloga, pod uslovima i na način kako je to predviđeno Zakonom o obligacionim odnosima, a u odredbama koje se odnose na raskidanje ugovora zbog neispunjenja.

U slučaju neispunjenja ugovorenih obaveza od strane Vršioca, Naručilac će angažovati drugo pravno lice za vršenje istih, a naplatu za izvršene poslove će refundirati od Vršioca koji je ovim Ugovorom preuzeo poslove obavljanja komunalnih djelatnosti.

Otkazni rok je 90 dana.

**DRUGI ELEMENTI OD ZNAČAJA ZA POVJERAVANJE POSLOVA**

**Član 12**

Vršilac ne smije otuđivati ni opterećivati imovinu koja im je povjerena bez saglasnosti Naručioca i o istoj se staraju sa pažnjom dobrog domaćina.

Naručilac zadržava pravo da za pojedine poslove iz oblasti komunalnih djelatnosti, prema potrebi angažuje više vršilaca komunalnih djelatnosti, na osnovu odgovarajućeg akta Naručioca.

**NADZOR NAD IZVRŠENJEM UGOVORA**

**Član 13**

Nadzor nad izvršenjem Ugovora u skladu sa zakonom vršiće nadležni organi državne uprave, nadležni organ Glavnog grada, kao i organi komunalne inspekcije i policije u skladu sa zakonskim ovlašćenjima.

**RJEŠAVANJE SPOROVA**

**Član 14**

U slučaju spora izmedju Naručioca i Vršioca povjerene komunalne djelatnosti po ovom Ugovoru, isti će se rješavati sporazumno.

U slučaju nemogućnosti sporazumnog dogovora, obostrano se određuje nadležnost Privrednog suda Crne Gore u Podgorici.

**ZAVRŠNE I OSTALE ODREDBE**

**Član 15**

Ugovorene strane su saglasne da će se, ukoliko dođe do donošenja podzakonskih akata koji regulišu predmet ovog Ugovora ili izmjena propisa Naručioca, odredbe Ugovora koje budu u suprotnosti sa tim propisima ili izmjenama, regulisati aneksom ovog Ugovora.

Ugovor stupa na snagu datumom potpisivanja od strane ugovornih strana.

Ugovor je sačinjen u 4 (četiri) istovjetna primjeraka, po 2 (dva) primjerka za svaku ugovornu stranu.

Za Naručioca Za Vršioca

**Glavni grad Podgorica “Putevi” d.o.o. Podgorica**

Gradonačelnik Izvršni direktor

dr Ivan Vuković Radenko Bulatović, dipl. menag.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_